JohanHeinsen/ENO huggingface dataset:
Viborger Samler, 1839-09-21
Nyeste Postefterretninger. Orienten. Constantinopel, den 24de Aug. Den Note, Porten har udstedt til de fem store Magters Repræsentanter, for at opfordre disse til at give deres Mægling mere Eftertryk, lyder saaledes: "Det er bekjendt, at Sultanen efter sin Thronbestigelse har tilstaaet Paschaen af Ægypten, Mehemed Ali, Tilgivelse, og vilde indrømme ham Ægypten som arvelig Besiddelse. Allerede var det overdraget en Commissair at underhandle med ham paa denne Basis, da Repræsentanterne for de store Magter i en Note tilkjendegave Porten, at de, ifølge en fælles Overeenskomst imellem deres respective Regjeringer, havde faaet det Hverv at udjævne og regulere det ægyptiske Spørgsmaal. Porten saae sig foranlediget til strax at underrette Mehemed derom. Men medens Sultanen rolig imødesaae Virkningen af de fem Magters samtidige Meddelelser til Mehemed Ali, har denne fremsat trykkende Fordringer, der have til Formaal at erholde arvelig Besiddelse af alle de Provindser, der befinde sig under hans Administration. Tillige har han bekjendtgjort, at han vil gjøre den omanske Flaades Udlevering afhængig af sine Fordringers Opfyldelse, og at han forlanger Forandringer i de høieste Embeder, hvorover Sultanens souveraine Villie kun har at bestemme; endelig har han tilladt sig at udstede oprørske Skrivelser til Vezirerne i Rume lien og Anatolien, for at tilskynde dem til Opstand. Da en saadan Handlemaade maa ansees for et Brud i hans Troskab som Undersaat, saa ønsker den høie Port, at de store Magter, der have paataget sig at bilægge den beklagelsesværdige Strid med Paschaen, ville være betænkte paa Midler for at formaae Paschaen af Ægypten til at vende tilbage til Pligt og Lydighed, udlevere den os manske Flaade, frasige sig Syrien som arvelig Besiddelse, afstaae fra det upassende Forlangende om Chosrew Paschas Afsættelse, afholde sig fra ethvert Forsøg med at ophidse til Oprør Portens troe og hengivne Provindser, samt rolig oppebie de Bestemmelser, som de store Magter maatte finde passende at gjøre, og som senere maatte erholde Sultanens Sanction. Den høie Port anmoder desaarsag Repræsentanterne om at tilsende deres Regjeringer denne Meddelelse, forlange de fornødne Jnstructioner, og dernæst bringe disse til Portens Kundskab." Constantinopel, den 23de August. J den sidste Uge har Porten forelagt Lord Ponsonby og Admiral Roussin det Spørgsmaal: om det ikke vilde være tilraadeligt, for at undgaae ethvert spændt Forhold imellem de høie Magter, at fjerne de europæiske Flaader fra Dardanellerne. Men de tvende Gesandter gave det Svar, at den Enighed, der nu hersker i de fem Magters Anskuelser, gjør Spørgsmaalet overflødigt; at en Collision ikke er let tænkelig, og at desuden Tilstedeværelsen af de forenede Flaader er nødvendig med Hensyn til de forestaaende Conferencer for at kunne vedligeholde Ligevægten. Jøvrigt tænkte nu de to Repræsentanter ikke paa at kalde deres Flaader til Constantinopel, heller ikke havde deres Ønsker strakt sig videre, end at de Stræder, der føre til Constantinopel, enten maatte aabnes eller spærres for Alle.
Viborger Samler, 1839-09-21
Frankerig. Paris, den 13de Septbr. Journ. des Deb. beretter: "Admiral Roussin, fransk Gesandt i Constantinopel, er kaldt tilbage. Pontois, hidtil Gesandt i den nordamericanske Fristat, er som fransk Gesandt sendt til Constantinopel." De Commentairer, med hvilke det ministerielle Blad ledsager denne paafaldende Forandring, ere meget utilstrækkelige; de engelske Blade Times og Sun meddele, at Pontois, der er Alliancen med England hengiven, ønsker en nøiere Forening med England, og har især Gen. Sebastiani, fransk Gesandt, i London, at takke for sin Udnævnelse. Gaa de France siger, at man med Skibet Castor har modtaget den af Ministeriet ikke bekjendtgjorte Efterretning, at Rusland og Preussen, ei vilde deeltage med de øvrige store Magter i den fælles Regulering af de orientalske Anliggender, paa Grund af denne Beslutning maa Frankrig angre den Politik, det hidtil har fulgt, navnligen maa det angre, at den franske Gesandt har ladet sig forlede til at optræde imod Mebemed, og forlange den tyrkiske Flaades Udlevering. Vel har Roussin handlet overeensstemmende med sine Jnstructioner; men man gjør nu, saaledes som det i Almindelighed er Tilfældet –, Gesandten ansvarlig for Ministeriets falske Politik; Le Temps formener derimod, at Bladet har vendt sig til Fordeel for Rusland, der er fremkommet med nye Forslag, som ere blevne understøttede af den russiske Gesandt Butenieffs snilde Operationer; Frankrig og England have omsider erkjendt, hvor lidt deres Gesandter i Constantinopel vare den russiske voxne; endnu veed man ikke, hvad England vil gjøre; men Frankerig har tilbagekaldt sin Gesandt.
Viborger Samler, 1839-09-21
Marineministeren har befalet, at Briggen Malouine, der skal gjøre en videnskabelig Reise til Africas Vestkyst, skal forsynes med et Daquerretyp; Skibets Øverstcommanderende undervises nu af Daquerre, og vil under Africas hede Himmel gjøre Forsøg med det mærkværdige Apparat.
Viborger Samler, 1839-09-21
Bladet Commerce meddeler efter Breve fra Berlin, Efterretninger om den i General Geismars Corps opdagede Sammensværgelse; paa Marschen til Polen erholdt Corpset i Wilna befaling til at gjøre Holdt; flere Stabs officierer arresteredes. Kort derefter ankom fra Warschau en Undersøgelsescommission, paa hvis Befaling henimod 600 Officierer bleve fængslede; 200 af disse sendtes til Bobruisk, Zamose, Modlin og til Citadellet i Warschau; de øvrige skulle som Gemene tjene i de caucasiske Regimenter. De Sammensvornes Plan skal have været, at bemægtige sig Fæstningen Modlin og Zamose, at bevirke en Opstand i Polen, og derefter rykke imod Petersborg. Jngen Polak eller Litthauer var impliceret i Sammensværgelsen.
Viborger Samler, 1839-09-21
Spanien. Telegraph Depesche fra Bayonne af 10de Septbr. Gen. Harispe til Marineministeren for de udenlandske Anliggender. Espartero tilskriver mig fra Tolosa, at han den 8de igjen vil begynde sine Bevægelser imod Bastan-Dalen, for at tvinge Don Carlos tilat flygte til Frankerig." Anden Tel. Dep. f. Bayonne af 11te Septbr. "Den 9de rykkede Espartero imod Lecumberry, Don Carlos og Eliols Batailloner trak sig tilbage til Bastandalen; Schevarrias Ankomst havde jaget Montenegro og de øvrige Hoffolk hos Prætendenten paa Flugt. Præsten fra Allohavde underkastet sig med sin Bataillon."
Viborger Samler, 1839-09-21
Fra Paris havde man i London den Efterretning, at Don Carlos's Krigsminister, Montenegro, var ankommen til Bayonne, og var ledsaget af mange carlistiske Officierer. Han skal have berettet, at D. Carlos endnu havde 12,000 Md. under sin befaling.
Viborger Samler, 1839-09-21
Commerce belge beretter: Jforgaars vare alle de fremmede Magters Gesandter forsamlede (i Paris), for at raadslaae om de spanske Anliggender. Man forsikkrer, at Don Carlos vil, førend han forlader Spanien, stille sig under de 5 Magters Beskyttelse, af hvilke han forlanger Sikkerhed for sin Person og sine Titler, samt Tilbagelevering af sine i Aaret 1835 confiskerede Eiendomme i Spanien. Efter at denne diplomatiske Conference var endt, afreiste en af det østerrigske Gesandtskabs Secretairer, som Overbringer af de fattede Beslutninger, til Bayonne.
Viborger Samler, 1839-09-21
Jndenlandske Efterretninger. "Alt. Merc., omtaler en kgl. Commission, som allerede for flere Maaneder er bleven nedsat angaaende Forholdene paa vore Vestindiske Øer. Commissionens Medlemmer bestaae af: Kammerherre Lowzow, General Scholten, Conferentsraaderne Ørsted og Holten og Etatsraaderne Lange, Johnsen og Thonning.
Viborger Samler, 1839-09-21
Efter Forlydende skal Gouverneurs-Posten i de danske Besiddelser paa Guinea Kysten foreløbig forblive ubesat. (Hmb. Brit.)Der forestaaer de yngre Officierer i det kgl. Artilleri Corps et betydeligt Avancement, idet Hs. Majestæt nylig har resolveret, at de Officierer af Corpset, der fungere som Lærere ved Høiskolen og Academiet, 6 i Tallet, fra 1ste Jan. n. A. skulle træde ud af Nummer og ansættes a la suite ved bemeldte Corps. Deres Gage som Artilleri-Officierer ville de imidlertid beholde, kun at den hæves umiddelbart i Finantserne, istedetfor afRegimentskassen. (Aarh. Av.)
Viborger Samler, 1839-09-21
I Helsingørs Avis læses: Efterat Kjøbenhavnsposten har i nogen Tid viist sig mindre stridbar, hvorfor ogsaa adskillige af dens Læsere alt kom paa Tanken om, at de bjærveste Medarbeidere havde indtil videre trukket sig tilbage, er samme i Løverdagsnumeret atter kommet tilbage til et af sine Yndlingsthemaer og sat sapienti – saa at sige Urstoffet til sin journalistisk politiske Charakteer. Denne Gang er Besættelsen af Controlleur posten ved Maleværket i Kjøbenhavn (med den i Storeheddinge adjungerede Toldinspecteur, Kammerjunker Holstein) Gjenstand for Bladets Critik, og, i Forbindelse hermed, faaer Directeuren for General-Toldkammeret en lille Paamindelse om at sørge meer end hidtil for de i dette Collegium ansatte Embedsmænds Befordring til Toldbetjeninger i Provindserne. – Embeders Besættelse er overalt en reen Regjerings- og tildeels Naadessag, og ihvorvel dette ei udelukker Fornuft= og Billighedsgrunde, saa maae disse dog ganske overlades til Majestæten, og hvad denne deri anseer for det Bestemmende forblive etslags Mysterium for den Uindviede. Fra denne Synspunkt forekommer det os, at Kbhavnspostens Jvren i hiin Retning er temmelig hensigtsløst. Hvad der i umindelige Tider og i alle Stater har bestaaet, formaaer den ved sine Betragtninger neppe at forandre."
Viborger Samler, 1839-09-21
Fra den Bingske Boghandel falbydes "O. Syversens nyt opfundne Patent=Papir, hvorpaa der kan skrives 100 Gange". En indbunden Skrivebog af dette Papir og et Patent Blækpulver, tilstrækkelig til en Pægel Blæk, samt trykt Anviisning til Brugen, koster 16 s. (Av. A.)
Viborger Samler, 1839-09-21
Den som Skribent hæderligt bekjendte Capitain Born har faaet Ansættelse ved det nye Fyrtaarn paa Fornæs: en Post, hvortil han vistnok er særdeles duelig. (S. Bl.)Hr. Julius Grove fra Hanover underviser i denne Tid Kjøbenhavnerne i en ny Methode at tilberede Caffe, saa at man med en mindre Qvantitet Bønner end sædvanligt kan tilberede sig den allerstærkeste og meest velsmamende Caffe.
Viborger Samler, 1839-09-21
Tyvene i Kbhvn. ere undertiden meget dristige, saaledes have de i Søndags Nat endog vovet at bryde indi selve Raad- og Domhuset, hvor de kom ind i Hof og Stadsrettens Archivcontoir, der var imidlertid ikke Andet end Papirer og Arbeidsfrakker, af disse sidste toge de et Par Stykker. Et Hul havde de begyndt at bryde paa Væggen til Havnekassens Contoir, men dermed vare de dog ikke blevne færdige (Aarh. Av.)
Viborger Samler, 1839-09-21
Den paa Kbhavns Rhed liggende sardinske Fregat afseilede den 15de de om Morgenen nord efter.
Viborger Samler, 1839-09-21
J August Maaned tilførtes fra Provindserne 22,000 Tdr. Korn til Kbhavn. Af Raps solgtes 10 til 11000 Tdr. Fortiden koster i Norge dansk Rug circa 3 Spd., Byg 2 3/5 Spd. og Havre 1 1/2 Spd. (Sjællandsp.)J Berl. Tid. af 16de læses: Som vi erfare, har der været Jldløs paa 3de forskjellige Steder i Landet i Gaar, nemlig i Gaar Efterm, i Nærum og i Nat i Bloustrup. Under et stærkt Tordenveir i Torsdags i forr. Uge faldt ved Hornbek, 2 Miil norden for Helsingør, en hertillands usædvanlig Hagel af Jiskugler, der øieblikkelig drev dem, der stode udenfor, ind i Husene. Da Veiret igjen sagtnedes saameget, at man uden Fare kunde gaae udenfor, blev en Deel af de nedfaldne Jis legemer bragte ind og undersøgte. Der gaves deraf to Former: runde og flade; de runde havde samtlige en uigjennemsigtig, mælkehvid Kjærne, som omgaves af klar og gjennemsigtig Jis. Ved at flække dem, befandtes de at bestaae, ligesom Kugleiaspis, af concentriske Ringe, som laae ganske tydelige, da en uigjennemsigtig stedse vexlede med en gjennemsigtig; paa en af de største taltes 14 saadanne Ringe. Middelstørrelsen var som en almindelig Valnød og deres Vægt fra 1 til 1 1/2 Lod. Enkelte lignede et Øie med Pupil, Jris og Hornhud. De flade vare Conglomerater, det vil sige, Sammenhobninger af flere Jisstykker, blandt hvilke altid fandtes nogle smaae runde, dannede aldeles som de større ovenfor beskrevne. Fra Kanterne udgik i lige Linie med Flaaden flere Jis tapper, som gjorde, at enkelte af disse Legemer vare 3 Tommer lange og 2 Tommer brede; Crystalformer bemærkedes ikke. Efter omtrent 8 Minutters Forløb ophørte Bygen saa aldeles, at man med et tændt Lys kunde gaae i den frie Luft og betragte Hagelmasserne og disses Nedslag af Qviste og Blade fra Træerne. (Hels. Av.)J Frederiksborg Amtstidende henvendes Opmærksomheden paa den Mindesteen, der i Danstrup Hegn, i Nærheden af lille Ulvesø, er reist for Hans Rostgaard, Amtsforvalteren over Kronborg Amt, der i den farlige svenske Krig i Aarene 1658 og 59 gjorde Fædrelandet saa væsentlig Tjeneste. Forfatteren beklager, at det seer saare kummerligt ud med dette Mindemærke, og at man savner Tegn til en ordnende og fredende Haand i dets Omgivelse. Skomagermester Hr. J. A. Hansen i Slagelse har i de sidste Nre, af "Nordisk Kirketidende" skrevet en Afhandling med Overskrift: "Dr. Kalkar og Sognebaandet."
Viborger Samler, 1839-09-21
Som man erfarer, har nysnævnte i Forening med 7 andre Haandværksmestere, en Haandværks Enke og tvende Haandværkssvende i Slagelse, den 24de Marts d. A. indgivet en Ansøgning til Hs. Majestæt om Tilladelse til at maatte ved Daab, Altergang og Confirmation holde sig til hvilken Præst de vilde og dertil kunne formaae, imod at erlægge en passende Betaling til vedkommende Sognepræst og gjøre de fornødne Anmeldelser med Hensyn til Kirkebøgernes Førelse, hvorpaa det Kongelige danske Cancellie under 2den August sidstl. har tilskrevet Biskoppen, at det ansøgte ikke kan bevilges.
Viborger Samler, 1839-09-21
Den i et tidligere Nr. omtalte svenske Skomagersvend, der som mistænkt for Mord paa en Kone i en Udflyttergaard i Nærheden af Engestofte, var arresteret, har under de i denne Anledning optagne Forhører godtgjort sit alibi, og antages følgelig uskyldig i hiin Forbrydelse. (Loll. Falst. St. Td.)
Viborger Samler, 1839-09-21
Odense, den 17de Septbr. 11 Candidater forventes. iaar dimitterede herfra til Universitetet. – Baagegaard i Tommerup Sogn, der eies af Hr. Preisler, har i disse Dage været udsat for Afbrændelse. J Søndags Morges opdagedes Jld i Taget over Bagporten, men lykkeligviis blev den strax slukket, da een af Gaardens Karle blev Jlden vaer, førend den endnu ret var kommen til Udbrud. At den ikke er foranlediget af Uagtsomhed, skal efter Omstændighederne være utvivlsomt, medens en høi Grad af vis Formodning er for, at Jlden er paasat af ondskabsfulde Mennesker, og en saars Dreng, som mistænkt for Deeltagelse i Brandstiftelsen, skal være arresteret. Saameget glædeligere er det, at Branden ikke kom til Udbrud, som Gaardens Besidder, den stræbsomme og retskafne Hr. Preisler med sin talrige Familie for faa Aar siden, som Forpagter af Hovedgaarden Tidselholt, ved dennes Brand leed et betydeligt Tab og nu, om han atter skulde have fristet en lignende Skjæbne, neppe vilde have havt Kraft, og Evne til at bære saa følelige og ødelæggende Tab. Til den seneste Tids Rigdom paa offentlige Divertissementer i vor Bye har ogsaa hørt de gjentagne og vel besøgte Kunst-Fyrværkerier. At disse give et smukt, skjøndt kortvarigt Skue, kan ikke nægtes; men uden at tænke paa Ulykker som Frederiksborgs Brand for faa Aar siden, er denne Forlystelsealtid forbunden med Farer, som lade ønske, at den ikke maatte gives for hyppig. Det er saaledes Sandhed, at ved sidste Forestilling faldt gnistrende Raketstokke ned i flere Gaarde paa Nørregade; en anden ramte en Kone i Kræmmermarken og antændte hendes Klæder &c. (Hemp. Av.)J den nylig i Jtzehoe udkomne: "Kurze Chronik der Glückstadter Straf=Anstalten af Dr. Lübkert, Slots og Garnisonspræst i Glückstadt, læses blandt Andet det oprørende og næsten utrolige Factum: "at en Tugthuus fange, Hinrich Meier, den 16de Juni 1800 var bleven afleveret fra Segeberg Amt for at hensættes i de Glückstadtske Straffeanstalter indtil nærmere Domfældelse, og at denne Ulykkelige, efterat han havde været indespærret der i et særeget Aflukke, i 32, siger to og tredive Aar, endelig den 1ste Juli 1832 ved Døden blev forløst fra sine Lænker, uden at der endnu var falden nogen endelig Dom i hans Sag."J Kiel bygges for Øieblikket en egen Kirke for den lille katholske Menighed, samt Bolig for Præst og Degn. Een af de rigeste Medlemmer gjor Forskuddet, og forresten venter man Bidrag fra det øvrige catholske Tydskland, hvilket vel ei heller vil være forgiæves, da det gjælder om at grundfæste Catholicismen i et reen protestantisk Land J disse Dage ere 800 Eiderstadter Faar indskibede fra Kiel til Petersborg, for derfra at afgaae til det sydlige Rusland. De tilhøre en indfødt Holstener, ved Navn Petersen, som er bosat i Rusland.
Viborger Samler, 1839-09-21
Aarhuus, den 13de Septbr. Hovedgaarden Haraldslund er i disse Dage solgt af Hr. Propr. Walther til Hr. Forpagter Krarup paa Frysensal for 27000 Rbd., uden Jnventarium. (Ah. Av.)
Viborger Samler, 1839-09-21
AVERTISSEMENTS. Mandagen den 30te September, Formiddag Kl. 9, foretages Prøve med de til Optagelse i Viborg Kathedralskole anmeldte Disciple; til hvilken Tid Vedkommende ville behage at møde paa Skolen, og medbringe Døbe- og VaccineAttester. Viborg, den 16de Septbr. 1839. Hasselbalch.
Viborger Samler, 1839-09-21
Manufacturvare Lageret, D. Philipsen, er i disse Dage bleven forsynet med et smukt Udvalg af 1/4 og 3/4 Sirtser, 3/4 glatte og damaserede, 2/3 Kræp og Thibet Merino, dito tofarved, Tartaner i forskjell. Mønstre, Tartans, Cabyler og Wiener Schawls, Flors-, Silke og Halvsilke=Tørklæder, Mouselinaine og Chaly-Tørklæder, Silke og Chaly Kraveschawls, diverse Mouselinlaine, Thibets- og Bomulds-Tørklæder, glat Bobinet, Blonde, Rosen- og Bille-Bobinet, dito Strimler, et Parti Mode- og glatte Baand, afpassede Silke- og Sirtses=Forklæder, sorte og coul. Silketøier til Kjoler, Creas- og Hør=Lærreder, sine hollandske Lærreder, Silke og Bomulds Lomme-Tørklæder, Haandklæde- og DækkeDreiler, Bomulds- og Silke=Handsker, Halv=Lærreder, Schirtinger, Cambrings, ternet og glat Jaconet, Bomulds-, Silke= og Rasmager-Strømper, Gardin & Net tel-Dug, Uldne og Bomulds=Fryndser, dito Agramaner, m. m. m., som Alt sælges til meget billige Priser. Lysgarn af bedste Qvalitet, farvede, blegede og ublegede Tvister kan faaes hos D. Philipsen.
Viborger Samler, 1839-09-21
Hos Undertegnede er nylig arriveret: Klæde i forskjellige Farver og Fiinheder, Siberienne, Duffel og Calmuk, Burskind og Cassimir, smukke Vestetøier, ternet & noppet Coathing, sorte silke Herre Tørklæder, atlas og bronels Halsbind, elastiske og Bomulds-Seler, forede Handsker m.m., som sælges billig D. Philipsen. S. Curjel fra Horsens agter at indtræffe til det forestaaende Viborg Toft-Marked med et betydeligt Partie vel assorterede.
Viborger Samler, 1839-09-21
Mode og Manufacturvare. hvoriblandt et smukt Udvalg af Mouslinlaine i afpassede Kjoler til 7 Rbd. pr. Stk., moderne mørke & lyse franske og engelske Sirtser, glatte& figurerede, sorte og couleurte Thibet Merinos figurerede Bombasets, sorte Silketøier til Kjoler, m. m. Endvidere. Mouselinlaine og Chalv Tørklæder, silke og uldne Krave-Shawls, Slør, afpassede Forklæder, Silke & Bomulds-Handsker, blegede og ublegede Bommesier, Flonel, Dimiti, Bordtæpper, Damaskes Theeduge, Dreiler & Dækketøier, Creas-Lærreder, Hollandske Lærreder, Halv Lærreder, Combringe, Jaconet, Sherting, hvide Lærreds-Lommetørklæder, ægte franske, engelske, wiener & berliner Shawls, afpassede Gardintøier, Fryndser & Agramaner m. m. Til Herrer.
Viborger Samler, 1839-09-21
Et Partie fiint og middelfiint Klæde, Halv Klæde, Buxskin, Silke-, Atlas & Piquet-Vestetøier, Halsbind, Silke-Lommetørklæder, gode sorte Silke-Tørklæder, Castorin & Siberienne til Vinter-Frakker, som i Forening med Alt ovenstaaende sælges til meget billige Priser. Udsalget er hos Mad. Stilling i Torvegyden. Reen Provstiesæderng kan faaes paa Skaungaard, hvoraf en Prøve er henlagt hos Kjøbmand G. Boye i Viborg. Hinge Toftegaard. i Hinge Sogn, Lysgaard Herred, kan nu underhaanden kjøbes, og med den indbjergede Sæd strax tiltrædes. L. M. sal. Weiss's.
Viborger Samler, 1839-09-21
Tjeneste anvises. For en Møllersvend, som medfører et godt Vidnesbyrd, er en Plads ledig til 1ste November ved en Vandmølle i Nærheden af Skive. Hr. Kjøbmand Gjølbye i Viborg anviser den Søgende.
Viborger Samler, 1839-09-21
Min bekjendte Kartoffelrivemaskine er nu istandsat, og udleies igjen som forhen. C. Schive.
Viborger Samler, 1839-09-21
Byg til Maltgjørning modtages i det nye Brænderie.
Viborger Samler, 1839-09-21
Chocolade. udarbeidet til den fuldkomneste Fiinhed i P. Chr. Deichmanns Fabrications-Handels Damp-Chocolade-Fabrik, Elisabethsminde ved Kjøbenhavn, erholdes til Fabrikpriserne, 36 s. a 1 Rbd. 32 s. pr. B., hos: S. Buchwaldt i Viborg. L. K. Damgaard i Skive. P. F. Nyeboe i Ringkjøbing. F. C. Bruun i Holstebroe. R. Andrup i Lemvig. F. Schade i Nykjøbing paa Mors.
Viborger Samler, 1839-09-21
Ligesom Fabricatet med fuld Føie kan anbefales som fortrinligt, saaledes er der ogsaa sørget for dets smagfulde Udstyring.
Viborger Samler, 1839-09-21
Jfølge taget Bestemmelse ved en Skiftesamling i afdøde Ane Pedersdatters og efterlevende Mand Christian Pedersen Qvosteds Fælledsboe, bliver den dette Boe tilhørende Gaard i Borup Bye, Taarup Sogn, Fiends Herred, Viborg Amt, med paastaaende Bygninger og tilliggende Jordeiendomme af Hartkorn 2 Tdr. 3 Skpr. 2 Fdkr. 1 Alb. og en Kjærparcel af Hartkorn 1 Fdkr. 2 Alb. tilligemed den af Eiendommene indbjergede Høe- og Korn afgrøde, stillet til Bortsalg ved 3de Auctioner, der afholdes saaledes: 1ste Auction den 2de October, 2den - - 5te November og 3die – – 20de f. M. d. A., hver Dags Formiddag Kl. 10. De 2 første Auctioner foretages paa Viborg Raadhuus og den Tredie i selve Gaarden. Denne Bekjendtgjørelse tjener til Efterretning for Panthaverne i Overeenstemmelse med Placat af 22de April 1817, Fiends Nørlyng Herredscontoir. Viborg, den 20de September 1839.
Viborger Samler, 1839-09-21
J Auctionsdirecteurens Fraværelse, O. M. Thorgersen, const.
Viborger Samler, 1839-09-21
Ved Proclama, som læses ved Herredstinget og Landsoverretten i Viborg, ere Creditorerne i afdøde Ane Pedersdatters og efterlevende Mand Christian Pedersen Qvosteds Fælledsboe af Borup Bye, Taarup Sogn, Fiends Herred, Viborg Amt indkaldte med 12 Ugers Varsel til at anmelde og beviisliggjøre deres Krav for undertegnede Skifteforvalter, hvilket herved endvidere bekjendtgjøres. Fiends=Nørlyng Herredscontoir. Viborg, den 20de Sep J Skifteforvalterens Fraværelse, tember 1839. O. M. Thorgersen, const.
Viborger Samler, 1839-09-21
Proclama. Jfølge Kongelig allernaadigst Bevilling af 23de f. M. der er læst ved Viborg Byeting den 28de f. M. og i den Kongelige Landsoverret i Viborg den 3die d. M., indkaldes Creditorerne i Dødsboet efter Samson Moses Enke, Lea Philip, der hidtil i Forening med hendes ligeledes afdøde Søn Moses Nathan Samson har drevet Handel under Firmaet "Samson Moses Enke & Søn med Aar og Dags Varsel sub poena præclusi & perpetui silentii, at anmelde og bevise deres Krav for undertegnede Skifteforvalter. Viborg, den 7de Septbr. 1839. E. Selmer, const.
Viborger Samler, 1839-09-21
Ved Proclama af Dags Dato, som vil blive læst inden vedkommende Retter, ere Creditorerne i Stevboet efter Huusmand Jens Jørgensen og Hustrue Maren Madsdatter af Als Mark i Als Sogn, Hindsted Herred, Aalborg Amt, indkaldte med 12 Ugers Varsel til formig som Skifteforvalter at anmelde og beviisliggjøre deres Fordringer; hvilket herved endvidere bekjendtgjøres. Nørgaard pr. Aalborg, den 9de September 1839. Hvass.
Viborger Samler, 1839-09-21
Creditorerne i afdøde Tjenestekarl Jens Sørensens Boe af Voxlev Bye og Sogn, Hornum Herred, Aalborg, Amt, indkaldes herved med 12 Ugers Varsel til at anmelde og beviisliggjøre deres Fordringer i Boet for undertegnede Skifteforvalter. Nibe, den 12te September 1839. Lynge.
Viborger Samler, 1839-09-21
(Hermed følger Tillæg.) Villægs-Blad til Viborg Stifts-Tidende Franske